62009TO0392_ET
Subject of the case
Resolutiivosa
Subject of the case
Ese
Nõue peatada komisjoni 22. juuli 2009. aasta otsuse K (2009) 5791 (lõplik) EÜ asutamislepingu artiklis 81 ja EMP lepingu artiklis 53 sätestatud menetluse kohta (juhtum COMP/39.396 – kaltsiumkarbiid ja magneesiumipõhised reaktiivid terase‑ ja gaasitööstusele) täitmine.
Resolutiivosa
Resolutsioon
1. Jätta Jaroslav Červenka, Milan Hošek’i, Roman Murar’i, Adrián Vološin’i, Milan Kasanický ja Peter Fratič’i menetlusse sekkumise taotlused rahuldamata.
2. Vabastada hageja, 1. garantovaná a.s., kohustusest esitada komisjonile pangagarantii, et vältida trahvi kohest sissenõudmist, mis talle määrati komisjoni 22. juuli 2009. aasta otsuse K (2009) 5791 (lõplik) EÜ asutamislepingu artiklis 81 ja EMP lepingu artiklis 53 sätestatud menetluse kohta (juhtum COMP/39.396 – kaltsiumkarbiid ja magneesiumipõhised reaktiivid terase‑ ja gaasitööstusele) artiklis 2 kuni esimese sündmuse esinemiseni kahest järgnevast:
– pikaajaliste laenude lõppemine 11. juulil 2012;
– kohtuotsuse väljakuulutamine, millega lõpetatakse põhikohtuasi;
tingimusel, et:
– alates käesoleva määruse teatavaks tegemisest ei või hageja ilma komisjoni eelneva loata võõrandada ei otseselt ega kaudselt osalust oma tütarettevõttes G1 Investment Ltd;
– ühe kuu jooksul alates käesoleva määruse teatavast tegemisest esitab hageja Üldkohtu presidendile kirjalikult kokkuleppe, mille kohaselt ei või tema tütarettevõte G1 Investment ja viimase tütarettevõte Bounty Commodities Ltd ilma komisjoni eelneva nõusolekuta oma aktsiaid kolmandatele isikutele üle kanda;
– alates käesoleva määruse teatavaks tegemisest maksab hageja komisjonile 2,1 miljonit eurot;
– ühe kuu jooksul alates käesoleva määruse teatavaks tegemisest esitab hageja kord kolme kuu jooksul kuni otsuse tegemiseni põhikohtuasjas või iga sündmuse korral, mis võib mõjutada tulevikus tema võimet määratud trahvi maksta, komisjoni kirjalikult aruande oma aktsiate ja eelkõige oma pikaajaliste investeeringute kohta.
3. Kohtukulude kandmine otsustatakse edaspidi.